
SC 2011 – 15219/13.07.2011
REFERAT
privind alocarea sumei de 45.000 lei din bugetul local în vederea organizării de către Municipiul Timişoara a unui eveniment dedicat împlinirii a 20 de ani de la semnarea 
Acordului de Înfrăţire a municipiului Timişoara cu oraşul Mulhouse din Franţa
În anul 2011 se împlinesc 20 de ani de la semnarea Cartei de Prietenie şi a Acordului de Înfrăţire a municipiului Timişoara cu oraşul Mulhouse din Franţa. Municipiul Timişoara intenţionează sărbătorirea acestei aniversări prin organizarea unui eveniment menit să marcheze şi să sublinieze importanţa colaborării dintre cele două oraşe.

Evenimentul propus va fi organizat în perioada 11-14 octombrie 2011 şi va implica desfăşurarea unor activităţi de amploare, precum o serie de acţiuni culturale - expoziţii fotografice/artă, concerte, filme de prezentare etc., expoziţii documentare, promovarea publică a evenimentului, editarea unei broşuri aniversare cu privire la rezultatele cooperării dintre oraşe, editarea unei broşuri de promovare a municipiului Timişoara, vizitarea mai multor servicii care au beneficiat de pe urma cooperării dintre oraşe şi a unor servicii care urmează să fie implicate în schimburile bilaterale, întâlniri de lucru între reprezentanţii celor două oraşe etc.

Organizarea acestui eveniment oferă posibilitatea de afirmare a potenţialului economic, multicultural şi turistic al municipiului Timişoara în Franţa şi constituie un cadru necesar pentru consolidarea legăturilor dintre autorităţile locale din cele două oraşe înfrăţite, contribuind totodată la mărirea orizonturilor de dezvoltare economică a oraşului Timişoara. 

La eveniment vor participa o delegaţie oficială din oraşul Mulhouse, condusă de dl. Primar Jean Rottner, delegaţii oficiale ale Ambasadei Franţei în România, Consulatului Onorific al Franţei la Timişoara şi Institutului Francez, o delegaţie de oameni de afaceri din Franţa, delegaţii oficiale ale consulatelor din Timişoara, oficialităţi locale şi reprezentanţi ai mai multor unor instituţii reprezentative din municipiu, persoane implicate de-a lungul anilor în înfrăţire, reprezentanţi ai mass-mediei locale ş.a.
Pentru organizarea evenimentului a fost estimat că va fi necesară suma de 45.000 lei pentru efectuarea următoarelor cheltuieli:
· cazare: 2.400 lei;

· masă servită:  2.700 lei;
· trataţie: 390 lei;
· masă oficială : 6.000 lei;

· cocktail: 1.250 lei;
· materiale de promovare (plachete aniversare, diplome aniversare, album promovare Timişoara, obiecte personalizate etc.): 3.300 lei;

· materiale pentru realizarea expoziţiilor fotografică şi documentare: 3.500 lei;
· editare broşură aniversară bilingvă (română / franceză): 11.000 lei;
· editare broşură de promovare a municipiului Timişoara (franceză): 7.500 lei;

· diverse (organizare concerte/momente artistice, aranjamente florale, taxă muzee, diverse prestări servicii etc.) : 4.800 lei;

· cheltuieli neprevăzute (5%): aprox. 2.142 lei.
Având în vedere cele mai sus menţionate, propunem spre aprobare următoarele:

1.  Aprobarea organizării de către Municipiul Timişoara a unui eveniment dedicat împlinirii a 20 de ani de la semnarea Acordului de Înfrăţire a municipiului Timişoara cu oraşul Mulhouse din Franţa.
2. (1) Aprobarea alocării sumei de 45.000 lei din bugetul local pentru acoperirea cheltuielilor implicate de organizarea evenimentului prevăzut la punctul 1 din prezentul referat.
(2) După eveniment, Direcţia Dezvoltare din cadrul Primăriei Municipiului Timişoara se obligă să prezinte Consiliului Local al Municipiului Timişoara o informare privind efectuarea cheltuielilor. Justificarea şi decontarea cheltuielilor se vor realiza numai pe bază de acte doveditoare, conform legii. 

